|  |
| --- |
| Til: AMU |
| Dato: 24. april 2024 |

HMSB

**Notat**

I henhold til arbeidsmiljøloven og forskriften om tiltaks- og grenseverdier, er eksponering definert som situasjoner der en person blir utsatt for helseskadelige stoffer eller materialer på arbeidsplassen. Loven fastsetter grenseverdier for ulike helseskadelige stoffer for å sikre arbeidstakernes helse og sikkerhet. Grenseverdi er et begrep som brukes for å fastsette en absolutt øvre eller nedre grense for en fysisk, kjemisk eller biologisk parameter. Det kan være en spesifikk numerisk verdi eller et sett av verdier som angir en absolutt øvre eller nedre grense for en fysisk, kjemisk eller biologisk parameter. Grenseverdier brukes i en rekke sammenhenger, for eksempel miljøregulering, arbeidsmiljø, mattrygghet osv.

Universitetet i Oslo har et papirbasert arkiv for å registrere arbeidstakere som eksponeres for farlige stoffer. Registreringene gjøres kun dersom ansatte er eksponert for stoffer som overskrider de fastsatte grenseverdiene i forskrifter.

For å få en bedre oversikt over eksponerte ansatte, skal UiO gå over til et digitalt eksponeringsregister. Et eksponerings register inkluderer alle som arbeider med kreftfremkallende eller arvestoffskadelige kjemikalier, ioniserende stråling, biologiske faktorer, bly/blyforbindelser, eksponering for asbestfiberstøv eller helsefarlige stoffer i forbindelse med bergarbeid.

HMSB ønsker at AMU medlemmene kommer med innspill på om UiO skal fortsette å føre et registrer på kun eksponeringer som overstiger grenseverdier, eller om UiO skal følge praksisen til andre universiteter i sektoren og registrere alle arbeidstakere som blir eksponert for de ovennevnte stoffene. Hvis UiO skal legge seg på samme nivå som resten av sektoren vil dette innebære at UiO også må oppdatere policyer og prosedyrer for laboratoriesikkerhet.

I møtet 6. mai skal AMU bli informert om saken, og medlemmene vil bli bedt om å gi sine innspill på hvordan UiO skal definere en eksponering. AMU må ta stilling til disse to alternativene: om UiO skal registrere alle som arbeider med helseskadelige stoffer eller kun de som er over De fastsatte grenseverdiene.

Ved AMU-møte i september vil vi deretter bestemme hvordan vi skal gå videre med registrering av eksponeringer av ansatte og studenter.